विश्वकप अंडर-19 में बांग्लादेश के साथ हुआ क्वार्टर फाइनल हमारे लिए सबसे अहम मैच था। इसके कई कारण थे। एशिया कप में हमारी टीम बांग्लादेश से हार चुकी थी। इसका दबाव टीम पर था। वहीं यह विश्वकप का क्वार्टर फाइनल भी था। इसलिए इस मैच को किसी भी हाल में जीतना हमारी प्राथमिकता थी। वहीं द्रविड़ सर ने पूरी टीम को कहा था कि किसी भी टीम को हल्के में नहीं लेना है। यह बातें भारतीय अंडर-19 टीम के तेज गेंदबाज शिवम मावी ने बुधवार को कही। विश्वकप खेलने के बाद वह नोएडा लौटे।